Viborger Samler, 1835-09-01
Kjøbenhavn, den 29de August. Professor Sibbern i sit Skrift om Provindsialstænderne omtaler (S. 92) Brændeviins brændingens Frigivelse som en Sag der hører til dem, hvorover det er saare magtpaaliggende at søge Underretning og Belærelse hos Saadanne, der staae Sagen nærmest." Dags Collegial=Tidenden indeholder i saa Henseende: efterat den Forestilling, derer afgiven af den Commission, der har været anordnet til at gjøre Forslag om hvorvidt en Forandring i de nugjeldende Bestemmelser for Brændeviinsbrænding kunde være hensigtsmæssig, er bleven Hs. Majestæt allerunderdanigst foredragen, har det behaget Allerhøistsamme under 19de Dennes at resolvere: 1) At det herefter paa indkommende Ansøgninger igjennem General=Toldkammer- og Commerce-Collegiet, og efterat bemeldte Collegium først over Ansøgningerne har indhentet Betænkning fra det Kongelige Danske Cancellie og det Kongelige Rentekammer, vil i hvert enkelt Tilfælde komme an paa Hs. Majest. allerhøieste Resolution, hvorvidt Bevillinger til Landbrænderiers Anlæg, der i saa Fald blive af førstnævnte Collegium ad mandatum at udfærdige, kunne, efter forekommende Omstændigheder være at meddele naar saadanne Anlæg, efter de locale Forhold, skjønnes at kunne blive til væsentlig Gavn for Landmanden, uden at derved gjøres Kjøbstæderne særdeles Afbræk i deres tilvante Næring, hvorfor de i Almindelighed ikke kunne ventes bevilgede i en kortere Frastand end 1 Miil fra nærmeste Kjøbstad, og naar tillige behørig Control fra Consumtionsvæsenets Side med deslige Landbrænderier maatte være mulig; 2) At saadanne Brænderier dog ikke maae være mindre end med Mæskekar af 8 Tønders Størrelse; 3) At Afgiften af et Landbrænderie, saalænge Afgiftens Størrelse af Kjøbstædbrænderier ikke forandres, bestemmes indtil videre til 48 s. Sølv pr. Tønde af Mæskekarrets Jndhold for hvert 5te Dogn, Karret staaer til Eierens Raadighed, altsaa til 1 Rbd. Sølv for et Mæskekar paa 8 Tønder, og indbetales den forfaldne Afgift ved hver Maaneds Slutning til det Consumtions-Contoir, hvorunder Brænderiet sorterer, da Værket i manglende Fald sættes under Forsegling indtil Betaling skeer; 4) At bemeldte Brændeviinsbrænderier paa Landet sættes under Opsyn af nærmeste Kjøbstæds Consumtionsvæsen, som har at maale og stemple Mæskekarrene, sætte Værkerne under Forsegling og fratage Seglene, naar forlanges, samt paa lovlig Maade inqvirere efter Forseglingen og om Misbrug af ustemplede Kar; 5) At den, der erholder Bevilling til et Landbrænderie, selv maa udrede de Omkostninger, som ved Brænderiets Maaling, Forsegling og Seglenes Løsning udfordres til Befordring og Diætpenge til Consumtionsvæsenets Betiente, 6) At Eierne af Land brænderier ikke maae udsælge Brændeviin i mindre Qvantiteter end 10 Potter, og at det i saadanne Brænderier, tilvirkede Brændeviin ikke maa indføres i nogen Kjøbstad uden mod fuld Consumtions Erlæggelse, der dog igjen godtgjøres ved Udførselen, efter de i Almindelighed for denne Artikel gjeldende Regler, 7) At de Bevillinger, som maatte blive meddeelte til Landbrænderiers Anlæg, skulle være ude af Kraft, naar de ikke benyttes inden 1 Aar fra Udstedelsen, samt at i Jndløsnings-Gebyhr for slige Bevillinger erlægges 1 Rbd. Sølv for hver Tønde Mæskerum af Brænderiets Størrelse; 8) At de efter specielle Bevillinger nu allerede existerende Brænderier paa Landet beholde de Rettigheder som Bevillingerne hjemle dem, men at forsaavidt disse Bevillinger ere personelle, bør Brænderierne efterhaanden inddrages under de almindelige Bestemmelser for Land brænderier, ligesom dette strax bør iværksættes med dem, der maatte drives med temporair Tilladelse; 5) At Goneral-Toldkammer- og Commerce-Collegiet aarligen skal afgive allerunderdanigst Beretning om hvormange Bevillinger til Landbrænderier der ere udfærdigede, hvilken Størrelse Værkerne have, samt hvorvidt de virkelig for en længere eller kortere Tid have været i Gang, med hvad mere til Sagen henhører, for at det stadigen kan tages under Overveielse, hvad der videre kunde være at foranstalte til sammes Fremme, til hvilken Ende det maatte paalægges Amtmændene i de Amter, hvori Land brænderier ere etablerede, til en bestemt Tid at indsende til bemeldte Collegium deres Beretninger og bemeldte Brænderier, saavel med Hensyn til Productionen, som til Afsætningen af det tilvirkede Brændeviin, 10) At samtlige foranførte Bestemmelser af General-Toldkammer- og Commerce-Collegiet foranstaltes bekjendtgjorte i Collegial Tidenden.